Fundargerð mötuneytisnefndar Krehólsskóla 9. nóv. 2016

kl. 13.00

Mætt: Guðrún Ása Kristleifsdóttir fulltrúi foreldra, Arndís Anna Jakobsdóttir fulltrúi starfsmanna leikskólaseild. Pamela Sousa matráður, Guðrún Halldóra Hjartardóttir aðstoðarmatráður, Benedikt Gústavsson skipaður af fræðslunefnd og Jóna Björg Jónsdóttir skólastjóri sem ritaði fundargerð.

Benedikt sagði frá því að nokkrir foreldrar hefðu haft samband við hann og kvartað yfir því að börnin væru að fá of mikið hveiti í matnum og að börnin væru að koma svöng heim úr skólanum.

Jóna Björg sagði frá því að hún hefði fengið eina kvörtun um sama efni og að þær Pamela væru búnar að fara yfir það og búið væri að breyta þannig að nú væri meira kjöt og fiskur sem uppistaða í hádegismatnum.

Jóna Björg sagði einnig frá því að hún og Íris Anna aðstoðarskólstjóri væru í gæslu í matartímum og fylgdust vel með því hvað börnin settu á diskana sína og hvettu þau börn sem ekki settu kjöt/fistk á diskana sína að fá sér kjöt/fisk.

Pamela sagði frá því að hún væri farinn að hafa matartegundir meira aðskildar til að börnin gætu séð hvað þau væru að borða.

Benedikt spurði hvort verslað væri inn fyrir mötuneytið í heimabyggð og Pamela sagði frá því að hún verslaði mikið í sveitarfélaginu og í nágrannasveitarfélögum til að fá matvöruna sem ferskasta.

Arndís talaði um að fá dekkra/grófara brauð í kaffitímanum fyrir leikskóladeildina. Pamela sagði að hún notaði mikið spelt en það væri hvítt líka eins og hveiti en sjálfsagt að bæta meira af fræum og korni í brauðin.

Ákveðið að tala við Agnesi um að þær Pamela hittist einu sinni í viku til að fara yfir hvernig gengur með matinn í leikskóladeildinni. (Búið að gera það og þær ákváðu að hittast á föstudögum og fara yfir vikuna).

Pamela ítrekar í lok fundarinns mikilvægi góðra samskipta, þess að tala saman, að hún sé tilbúin að gera eins og hún geti til að koma til móts við þarfir barnanna í skólanum.

Benidikt talar um að tala við heimilisfræðikennara um að þeir eigi líka að fara eftir matarstefnu skólans. Jóna Björg tekur að sér að tala við þá.

Fleira ekki gert og fundi slitið kl. 14.05